**GRADSKA KNJIŽNICA ORAHOVICA**

**KRALJA ZVONIMIRA 28**

**33515 ORAHOVICA**

**URBROJ: R1/62/2021**

**Orahovica; 26.11.2021**.

Na temelju članka 35. Statuta Gradske knjižnice Orahovica, a u svezi s odredbama Zakona o fiskalnoj odgovornosti (NN 111/18) i članka 1. Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih prava (NN 95/19) v.d. ravnateljice Gradske knjižnice Orahovica donosi:

**PROCEDURU NAPLATE PRIHODA GRADSKE KNJIŽNICE ORAHOVICA**

**Članak 1.**

Ova Procedura propisuje nadzor naplate prihoda Gradske knjižnice Orahovica (u daljnjem tekstu: Knjižnica) i pravovremenu naplatu potraživanja.

Uređuju se opisi potrebnih aktivnosti, zaduženja zaposlenika te razdoblja nakon kojih se pokreće pojedina mjera naplate te praćenje naplate po istim mjerama.

**Članak 2.**

Prihodi koje Knjižnica naplaćuje su slijedeći:

1. upisnina (članarina)
2. naplata zakasnina
3. troškovi međuknjižnične posudbe
4. fotokopiranje i skeniranje
5. korištenje PC-a i interneta

**Članak 3.**

Zaposlenice knjižnice dužne su pratiti naplatu potraživanja za navedene usluge.

V.d. ravnateljica Knjižnice u suradnji sa zaposlenicima donosi odluku kada će se pokrenuti prisilna naplata potraživanja.

**Članak 4.**

Procedura se izvodi na slijedeći način, osim ako posebnim propisom nije drugačije utvrđeno:

* zaposlenice Knjižnice mjesečno prate dugovanja,
* po roku dospijeća šalje se mail ili se upućuje telefonski poziv kao opomena za plaćanje,
* druga opomena šalje se 60 dana nakon prve opomene, ukoliko se utvrdi da se izbjegava plaćanje
* treća opomena je opomena pred tužbu i šalje se 30 dana od druge opomene
* ukoliko računi nisu plaćeni v. d. ravnateljica Knjižnice radi prijedlog za ovrhu
* ukoliko se utvrdi da su potraživanja nenaplativa, ili ukoliko iznos potraživanja na troškove naplate nije isplativ Knjižnica može potraživanje djelomično ili u cijelosti otpisati sukladno odlukom v.d. ravnateljice

**Članak 5.**

Za praćenje naplate i poduzimanje mjera za naplatu zadužene su zaposlenice Knjižnice koje su dužne redovito obavještavati v.d. ravnateljicu.

**Članak 6.**

Ova Procedura stupa na snagu danom donošenja i objavit će se na internetskoj stranici [www.knjiznice.nsk.hr/orahovica/dokumenti](http://www.knjiznice.nsk.hr/orahovica/dokumenti)

v.d. ravnateljica:

Jelena Mihelčić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gradska knjižnica Orahovica